Ný bandarísk rannsókn leiðir í ljós að brjálaða kattakonan er mýta . Ekkert bendi til þess að þeir sem eigi fjölda katta glími við einhvers konar geðraskanair , kvíða eða depurð . CNN greinir frá niðurstöðum rannsóknarinnar sem gerð var af vísindamönnum við UCLA háskóla sem rannsökuðu yfir 500 gæludýraeigendur . Í rannsókninni var fylgst með hvernig eigendurnir brugðust við hegðun dýranna og skoðað hvort fylgni væri á milli gæludýraeignar og geðheilsu . „ Við fundum ekkert sem styður mýtuna um kattakonuna . Kattaeigendur eru ekkert öðruvísi en aðrir hvað varðar þunglyndi , kvíða eða reynslu af nánum samböndum , “ segir í niðurstöðum rannsóknarinnar . Merkilegt nokk þá er þetta ekki fyrsta vísindalega rannsóknin á þessu efni því árið 2017 komust vísindamenn við University College London að sömu niðurstöðu .